જોકે રાજ્યની ઓબીસી યાદીમાંની ૧૪૬ જ્ઞાતિઓમાંથી ૪૨ જ્ઞાતિઓને હજુ કેન્દ્રની ઓબીસી યાદીમાં સમાવાઈ નથી. આ જ્ઞાતિઓને ન્યાયના સમાન સિદ્ધાંતની દૃષ્ટિએ તો અન્યાય જ થયો ગણાય.આમ છતાં રાજ્યમંત્રી ચૌધરીને એ માટે સમય મળ્યો લાગતો નથી, જયારે અનામત દૂર કરાવવા કે અમુક જ્ઞાતિઓ પાસે અનામતનો ત્યાગ કરાવવા માટેની ઝુંબેશમાં સાથ આપવામાં રસ પડ્યો, એ બાબત ઘણાને આશ્ચર્ય પમાડે છે.પ્રશ્ન એ પણ થાય છે કે શું કેન્દ્રના રાજ્યમંત્રી જે ભૂમિકા રજૂ કરી રહ્યા છે તે ભાજપની સત્તાવાર ભૂમિકા છે ? જો એમ જ હોય તો બંને હરિભાઈ ભાજપના નેતા છે અને તેઓ અનામતની નાબૂદીના સમર્થનમાં હોય એ વાત લોકોને ગળે ઊતરતી નથી. કારણ? હજુ ૨૯ જુલાઈ ૨૦૧૬ના રોજ જ ગુજરાત સરકારને લખેલા પત્રમાં ગુજરાત રાજ્ય બક્ષીપંચ (ઓબીસી) હિતરક્ષક સમિતિ વતી હરિભાઈ વી.ચૌધરીએ જણાવ્યું છે કે હજુપણ રાજ્યમાં ઓબીસીમાંની જે ૪૨ જ્ઞાતિઓને કેન્દ્રની ઓબીસી યાદીમાં સમાવાઈ નથી તેમને કેન્દ્રની યાદીમાં સમાવવામાં આવે અને કેન્દ્ર સરકારના લાભ અપાય.